
Cydnabyddiaeth AI (Deallusrwydd Artiffisial.

Rwy’n cydnabod y defnydd o ChatGPT.
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir eu gofyn i mi eu darparu fel tystiolaeth.





Beth yw eich dealltwriaeth o rôl y Cydlynydd Mathemateg a Rhifedd? 

Yn yr aseiniad yma byddaf yn trafod fy nealltwriaeth o’r rôl y cydlynydd mathemateg a rhifedd. Credaf nawr mwy na byth gyda’r Cwricwlwm newydd i Gymru (Llywodraeth Cymru, 2021) bod Mathemateg a rhifedd yn chware rhan fawr yn fywydau ysgol yn ddyddiol. Gweler fod mwy o bwyslais ar ddefnydd o wersi trawsgwricwlaidd gan ei fod yn sgil hanfodol, i sicrhau bod sgiliau mathemategol yn cael eu datblygu ar draws pob pwnc. Mae hefyd yn dangos, trwy integreiddio rhifedd i bynciau eraill megis gwyddoniaeth, daearyddiaeth neu gelf, mae disgyblion yn gweld sut sgiliau fel datrys problemau yn cael eu defnyddio mewn bywyd go iawn ac yn rhoi’r cyfle iddyn nhw ddatblygu'r sgiliau allweddol hyn (Llywodraeth Cymru, 2023). Credaf yn ôl edrych ar ganlyniadau Pisa yn y blynyddoedd diwethaf fod angen i ysgolion flaenoriaethu gan eu bod yn awgrymu bod myfyrwyr Cymru, ar gyfartaledd, yn perfformio'n is na'r disgwyl (Estyn, 2022). Cytunaf a hyn, a dwi'n meddwl fod angen i ryw fath o newid digwydd er mwyn rhoi agwedd bositif tuag at ddysgu ac addysgu mathemateg a rhifedd. Mae damcaniaeth Vygotsky (Fani, T. a Ghaemi, F. 2011) yn arddangos i ni sut gall ysgolion gwneud hyn, trwy leihau’r bwlch rhwng yr hyn y gall plentyn ei wneud yn annibynnol a'r hyn y gallant ei wneud gyda chymorth rhywun arall sy'n fwy gwybodus. Yn aml, mae angen cymorth dan arweiniad ar blant i gael mynediad at gysyniadau newydd neu ddatrys problemau mwy cymhleth. Gyda sgaffaldiau fel awgrymiadau, modelau neu gwestiynau gallant gyflawni llawer mwy nag ar eu pen eu hunain. Y nod yn y pen draw yw tynnu cymorth yn ôl yn raddol wrth i annibyniaeth a meistrolaeth ddatblygu.

Cefais i'r cyfle i arsylwais y Cydlynydd Mathemateg a Rhifedd o fewn lleoliad yr ysgol. Gwelir ei fod yn darparu arweinyddiaeth glir ac yn cefnogi staff gyda chynllunio ac asesu a hefyd yn sicrhau bod mathemateg a rhifedd wedi'u hymgorffori ar draws y cwricwlwm. Roedd hyn yn amlwg yn ystod gwers drawsgwricwlaidd a arsylwais yn flwyddyn tri a phedwar, lle cafodd sgiliau rhifedd eu hintegreiddio'n i weithgaredd dyniaethau a llythrennedd, gan atgyfnerthu dealltwriaeth fathemategol disgyblion mewn cyd-destun ystyrlon. Yn ogystal, cefais gyfle i weld taith dysgu digwydd, gyda ffocws ar arddangosfeydd mathemateg a rhifedd yn yr ystafell ddosbarth. Gwelaf fod y Cydlynydd mathemateg a rhifedd yn blaenoriaethu i hyrwyddo amgylchedd mathemategol cyson a diddorol ar draws yr ysgol gyfan. Dangosodd yr arsylwadau hyn ddull rhagweithiol o feithrin diwylliant ysgol gyfan. Er mwyn i’r cydlynydd fod yn llwyddiannus yn yr ysgol, gweaf fod rhaid iddynt gael gweledigaeth glir ysgol gyfan sydd yn golygu eu bod wedi ystyried pob aelod o staff a hefyd anghenion pob plentyn yn yr ysgol (Estyn, 2022 B). Gall hyn fod yn her i’r cydlynydd mathemateg os ydynt yn newydd i’r ysgol neu'r rôl. 

 Mae rôl Cydlynydd Mathemateg a Rhifedd mewn ysgol gynradd yn allweddol er mwyn hyrwyddo safonau uchel o addysgu a dysgu yn y maes dysgu mathemateg. Nid yn unig bydd y cydlynydd yn goruchwylio gweithredu'r cwricwlwm ond bydd rhaid darparu arweinyddiaeth strategol, gan gefnogi staff mewn ffordd effeithiol, rhannu arferion gorau, a dadansoddi data i nodi meysydd i'w datblygu (Llywodraeth Cymru, 2015). Gallant hefyd wella cysondeb ar gyfer addysgu a chanlyniadau ar draws yr ysgol gyfan. Mae'r cydlynydd yn gallu sicrhau dull cyson o addysgu mathemateg ar draws pob blwyddyn, gan helpu i gynnal dilyniant â'r cwricwlwm (Ofstead, 2023). Fodd bynnag, mae effeithiolrwydd y rôl hon yn dibynnu ar allu'r cydlynydd i ddylanwadu ar y cydweithwyr, cynnal cysondeb o ran dull, a sicrhau dilyniant yn nealltwriaeth fathemategol disgyblion. Heb arweinyddiaeth gref a monitro rheolaidd, gall yr effaith ar ansawdd addysgu a chanlyniadau disgyblion fod yn gyfyngedig (Llywodraeth Cymru, 2015). Felly gwelaf fod cael cydlynydd medrus a chefnogol yn fuddiol iawn i ysgol.

Credaf fod Asesu ar gyfer Dysgu yn chwarae rhan hanfodol i addysgu mathemateg er mwyn helpu athrawon i nodi dealltwriaeth disgyblion mewn amser go iawn ac addasu eu haddysgu yn unol â hynny (Estyn 2024). Drwy dechnegau fel cwestiynu, defnyddio byrddau gwyn bach a meddwl- pâr - rhannu, gall athrawon ganfod camsyniadau a darparu cefnogaeth neu estyniad ar unwaith. Mae'r asesiad parhaus hwn yn sicrhau bod disgyblion sy'n cael trafferth yn derbyn ymyrraeth amserol, tra gellir herio'r rhai sy'n deall cysyniadau'n gyflym ymhellach (Estyn, 2024). Yn y modd hwn, mae Asesu ar gyfer Dysgu yn cefnogi dysgu personol ac yn helpu i gau bylchau cyrhaeddiad yn yr ystafell ddosbarth mathemateg. Mae defnyddio Asesu ar gyfer Dysgu o fudd i Gydlynydd Mathemateg a Rhifedd mewn ysgol gynradd drwy roi cipolwg gwerthfawr ar effeithiolrwydd addysgu a dysgu ar draws yr ysgol. Mae'r cydlynydd yn gallu monitro pa mor dda mae'r disgyblion yn deall a gall yr wybodaeth hon yn helpu i lywio cefnogaeth benodol, ac arwain cynllunio gwella ysgol gyfan (Dabell, 2021). Yn ogystal, mae asesu ar gyfer dysgu yn hyrwyddo diwylliant addysgu ymatebol, sy'n cyd-fynd â rôl y cydlynydd wrth yrru safonau uchel a sicrhau bod pob disgybl yn gwneud cynnydd mewn mathemateg.

Ond er bod Asesu ar gyfer Dysgu yn cynnig llawer o fanteision, mae sawl her gallir Cydlynydd Mathemateg a Rhifedd eu hwynebu wrth hyrwyddo'r defnydd mewn ysgol gynradd. Efallai y bydd angen hyfforddiant neu gefnogaeth ychwanegol ar rai athrawon i ddefnyddio asesu ar gyfer dysgu yn hyderus neu’n effeithiol, gan osod gofynion ychwanegol ar y cydlynydd i ddarparu hyfforddiant ar gyfer datblygiad proffesiynol (Harrison, 2013). Mae'r heriau hyn yn tynnu sylw at bwysigrwydd canllawiau clir, cysondeb a chefnogaeth wrth ymgorffori Asesu ar gyfer Dysgu ar draws ysgol gyfan.

Mewn rôl y cydlynydd mathemateg a rhifedd nid dim ond ddatblygiad proffesiynol y staff ac athrawon sydd yn flaenoriaeth o’n hefyd yr effaith mae hyn yn cael ar y plant hefyd. Gwelais o brofiad, yn y rhan fwyaf o achosion pan nad oedd plentyn yn ag agwedd da mewn gwersi fel mathemateg a ddim yn cwblhau gwaith cartref, gellir hyn fod oherwydd diffyg cefnogaeth gartref gan rieni. Mae hyn yn allweddol i hybu cyflawniad a hyder y disgyblion. Mae llawer o rieni eisiau helpu ond yn teimlo'n ansicr ynghylch dulliau addysgu modern neu eu sgiliau mathemateg eu hunain (Scope, 2024). Er mwyn gallu gwella hyn gall ysgolion creu gwaith cartref mathemateg hwyliog neu’n sydd â chyd-destun bywyd go iawn, sydd yna yn annog rhieni sydd a di-hyder neu ddim eisiau helpu gyda’r  gwaith i helpu. Gall y gwaith fod mor syml a chyfri arian neu helpu mesur bwyd ar gyfer coginio. Cytunaf a hyn dwedir gan y BBC (2017) bod pobl yn meddwl y dylai gwaith cartref ar gyfer oedran cynradd fod yn fwy seiliedig ar weithgareddau a sgiliau bywyd.

Cyfyngiadau arall sydd gan y cydlynydd mathemateg a rhifedd yw efallai bydd staff dysgu yn teimlo’n di-hyder neu heb fynychu llawer o ddiwrnodau hyfforddi a gallir hyn arwain at deimladau o ddryswch wrth iddyn nhw addysgu mathemateg neu rifedd yn drawsgwricwlaidd yn yr ystafell dosbarth (Estyn, 2024 B).  I oresgyn hyn, gall y cydlynydd mathemateg a rhifedd  ymgorffori cynllunio cydweithredol, cynnal hyfforddi a dysgu gwersi wedi'u modelu creu amgylchedd cefnogol lle mae staff yn teimlo eu bod wedi'u dysgu sut  i integreiddio rhifedd mewn ffyrdd dilys, sy'n gyfoethog o ran cyd-destun ar draws pynciau. Dwedir  Boaler (2016), pan fydd athrawon eu hunain yn dysgu rhywbeth sy'n hyblyg, creadigol, a pherthnasol, mae eu hyder a'u brwdfrydedd yn cynyddu, gan fod o fudd i ymgysylltiad a chyflawniad eu disgyblion yn y pen draw. Cytunaf a hyn dwedir Boaler (2016) oherwydd fel y gwelir trwy brofiad fy hun wrth i athrawon creu gwersi mwy hwylus maent yn annog y plant i gymryd rhan ac ymgysylltu â'r hyn sy'n cael eu haddysgu.

Cysylltir hyn â'r Safonau Addysgu Proffesiynol, Cefnogi a Datblygu Eraill a Cheisio Cyngor a Chymorth (Llywodraeth Cymru, 2025). Drwy arsylwi'r cydlynydd mathemateg a rhifedd yn ystod fy lleoliad, roeddwn i'n gallu gweld sut y gall arweiniad arbenigol a chydweithio meithrin hyder staff wrth addysgu rhifedd ar draws y cwricwlwm. Nid yn unig modelodd y cydlynydd strategaethau effeithiol ond cefnogodd gydweithwyr hefyd drwy ddadansoddi cysyniadau mathemategol mewn dull defnyddiol. Atgyfnerthodd hyn bwysigrwydd ceisio cyngor gan helpu i ddatblygu hyder a gallu'r holl staff.

